google/wiki40b huggingface dataset:
Allāt

Allāt eller Al-Lāt (arabisk: اللات) var en førislamsk arabisk gudinne, og en av Mekkas tre hovedgudinner.
Allāt er nevnt i Koranen (Sura 53:19), på et vis som indikerer at hun av preislamske arabere ble sett på som en av Allahs døtre sammen med Manāt og al-Uzza.
Gudinnen forekommer i tidlige safaittiske inskripsjoner (safaittisk:han-'Ilāt «gudinnen») og nabatéerne i Petra og Hatrafolket dyrket også henne. Hun har sin motsvarighet i de greske Athene og Tyche, og i den romerske Minerva.
Hun kalles ofte «den store gudinne» i flerspråklige greske inskripsjoner. Ifølge Julius Wellhausen trodde nabatéerne at al-Lāt var Hubals mor, og altså også Manāts stemor.
Muslingkreps

Anatomi og levevis

Muslingkreps er som regel rundt 1 mm lange, men lengden varierer fra 0,2 mm og opp til 30 mm lengde for slekten Gigantocypris. Kroppen er flattrykt fra siden og helt omgitt av to skjell. Skjellene er bygd opp av kitin og hengslet på oversiden av kroppen (dorsalt). De minner derfor om en liten musling, og skjellene har gitt hele gruppen sitt navn. 
Kroppen består et stort hode og en liten thorax, mens bakdelen (abdomen) nesten helt mangler. Det er ingen tydelig inndeling i segmenter. Thorax har som regel to par bein, men beina kan være reduserte, eller mangle helt. Det meste av framdriften når muslingkrepsen svømmer kommer fra to par antenner, som er festet til hodet. Gjeller og hjerte mangler som regel, og blodet sirkulerer fritt mellom skjellene.
Muslingkreps har som regel to kjønn, men det finnes også partenogenetiske arter. Sædcellene er svært store og kan bli opptil seks ganger så lange som selve muslingkrepsen. Eggene gytes ut i vannet der de klekkes til en naupliuslarve.
Skjellene bevares godt i sedimentære bergarter, og muslingkreps er de vanligste fossile leddyrene. De er kjent helt tilbake til kambrium og er viktige ledefossiler.
Noen av artene i underklassen Myodocopida  avgir et svakt, blått lys, og kalls i Japan «hav-lusfluer». De finnes også i Karibia og andre steder i varme strøk.
Muslingkreps er vanlige i hav og ferskvann over hele verden. Det finnes noen planktoniske arter, men de fleste lever nær bunnen. De pløyer seg igjennom bunnslammet og eter detritus og alger. En del arter av gruppen Podocopida lever i ferskvann.
Den første terrestriske muslingkrepsen (slekten Mesocypris) ble oppdaget i strølaget i en fuktig skog i Sør-Afrika i 1953. Seinere er terrestriske arter også blitt funnet i New Zealand, Australia, Thailand, Madagaskar, Kurilene, Salomonøyene og Sør-Amerika.
IPad Pro

Første generasjon

12,9-tommers-versjonen av iPad Pro ble annonsert under et Apple Special-arrangement 9. september 2015 og utgitt 1. november 2015 hvor man kunne velge mellom fargene gull, sølv og space-grå. Prisene varierte fra US$799,99 til $1 229,99, basert på lagringsstørrelse og mobiltilkobling. 21. mars 2016, ble 9,7 tommers-versjonen av iPad Pro annonsert på en Apple Keynote med et nytt fargealternativ, rose-gull. 9,7-tommers-versjonen introduserte også muligheten til å velge lagringsplass på 32 GB og mobilnett + WiFi-alternativ. (Tidligere var mobildata + WiFi-alternativet bare tilgjengelig på iPad Pro med 128 GB) 9,7-tommers-modellen er priset fra $599 til $1 129, avhengig av konfigurasjonen. Den ble lansert 31. mars 2016.

Andre generasjon

Den andre generasjonen av iPad Pro ble annonsert 5. juni 2017 sammen med iOS 11 på WWDC 2017. Andre generasjon av iPad Pro-modeller, med 10,5-tommers- og 12,9-tommers-skjermer, har en A10X hexa-core CPU og en 12-core GPU, Apples display-teknologi som støtter HDR10 og Dolby Vision-innhold (med iOS 11 eller senere) med en 120 Hz oppdateringfrekvens og Appels «True Tone» er skjermene 50 prosent lysere enn de tidligere modellenes; begge størrelser har også et 12-megapiksel bakovervendt kamera med en quad-LED True-Tone-blits og et 7-megapiksler frontkamera med «Retina Flash». De har USB-C-tilkoblingshastighet ved hjelp av Lightning-kabler, med støtte for USB-C fast-charge. Andre generasjon iPad Pro har lagringskapasitet på opptil 512 GB.
Den 18. mars 2019, ble 10,5-tommers iPad Pro avviklet og erstattet av en 10,5-tommers iPad Air.

Tredje generasjon

Den tredje generasjonen av iPad Pro ble annonsert 30. oktober 2018, under en Apple Special-hendelse på Howard Gilman Opera House i Brooklyn, New York. De nyemodellene har nye kant-til-kant Liquid Retina-skjermer, Face ID, forbedret 12MP og 7MP kameraer, USB-C-kontakter, og Apple A12X Bionic-prosessorer. Nettbrettene er tilgjengelige i 11-tommers og 12,9-tommers størrelser, og er de første iPad-modellene til å tilby «trykk-for-å-våkne» LCD-skjermer (slik som iPhone X), og opptil 1 TB intern lagringsplass. I tillegg mangler nettbrettene både Touch-ID og hodetelefonutgang; TouchID har blitt erstattet av Face ID. De ble utgitt 7. november 2018 og er bare tilgjengelig i fargene sølv og space-grå.
Válber Costa

Karriere

Han har spilt for Corinthians, Yokohama Flügels, Palmeiras, Internacional, Vasco da Gama, Goiás, Ponte Preta, Yokohama F. Marinos og Atlético Paranaense.
Wilhelm Rasmussen

Fra gipsstøperlære til professor

Fra 1892 til 1894 var han i USA sammen med faren. Han begynte siden i gipsstøperlære i Kristiania, og fortsatte snart som student, først under Brynjulf Bergslien og Lars Utne, på Tegneskolen fra 1895 til 1900, så en kort tid i Paris i 1902 og i Italia i 1906. 
Wilhelm Rasmussen arbeidet på Nidarosdomen fra 1907 til 1917, der han hadde hovedansvaret for at skulpturene ble utført i en tilnærmet «høygotisk» stil. Han modellerte selv blant annet korsfestelsesmotivet over inngangen på vestfronten og flere av groteskene rundt omkring på kirken. Seinere, i 1930, formet han sølvkrusifikset på Nidarosdomens korsalter. Han laget flere kjente statuer, blant annet Fredrik II i Gamlebyen i Fredrikstad og Olav Tryggvason på Torvet i Trondheim. Han har også laget tolv figurer i granitt til den tidligere Tønsberg Navigasjonskole oppført 1918–1921. Bygningen er nå Haugar Vestfold Kunstmuseum i Tønsberg. 
Fra 1921 til 1945 var han professor ved Statens Kunstakademi. Der hadde han blant andre Stinius Fredriksen, Ørnulf Bast og Odd Hilt som billedhuggerelever.

Medlemskap i Nasjonal Samling

På grunn av medlemskapet i det nazistiske partiet Nasjonal Samling (NS) allerede fra stiftelsesåret 1933 ble Rasmussen fradømt professorstillingen etter andre verdenskrig i 1945. Han fikk også færre offentlige oppdrag. Av verk etter krigen kan nevnes bronsemonumentet over polfareren Hjalmar Johansen i 1958. 
I 1941 laget Rasmussen en byste av Vidkun Quisling. Bysten står i dag utstilt ved Justismuseet i Trondheim. I 1944 fullførte Rasmussen «NS-monumentet» på Stiklestad i Nord-Trøndelag, en bauta med partiets solkors og tilhørende trappegang og ringmur med vikingmotiv om Stiklestadslaget. Monumentet ble revet umiddelbart etter krigen. Stiklestad var sammen med Borre i Vestfold og Hafrsfjord de viktigste minnestedene for NS. 
Hans mest omfattende verk var den 34 meter høye «Eidsvollsøylen». I 1925 vant den Stortingets konkurranse om et monument på Eidsvolls plass foran Stortinget i Oslo til minne om Grunnloven. En modell i full størrelse ble prøveoppsatt i 1926, men verket ble ikke fullført før krigen, og på grunn av Rasmussens NS-tilknytning ble planene lagt bort. I 1992 ble denne «Sagasøyla» til slutt oppført i Bøverdalen i Lom.
Joplin

Joplin er en by i Jasper County og Newton County sørvest i delstaten Missouri i USA. Joplin er den største byen i Jasper County, men er ikke administrativt senter. Ved folketellingen i 2010 hadde byen 50 150 innbyggere.>
Selv om mange tror at byen er oppkalt etter ragtime-komponisten Scott Joplin, som bodde i byen Sedalia litt lengre nord, så er Joplin i virkeligheten oppkalt etter pastor Harris Joplin, en tidlig nybygger og grunnlegger av områdets første metodistiske menighet. Joplin ble grunnlagt i 1873 og fikk betydelig vekst som følge av utvinning av sink. Veksten stanset imidlertid etter andre verdenskrig, da prisen på metallet falt kraftig. Den kjente veien Route 66 passerer gjennom byen, som nevnes i Bobby Troups legendariske sang om veien.
22. mai 2011 ble Joplin rammet av en svært kraftig tornado, som medførte 160 omkomne og over 900 skadede, i tillegg til total ødeleggelse av flere tusen hus og bygninger.
Siril (Tolkien)

Siril er en fiktiv elv fra J.R.R. Tolkiens verden Midgard. Denne elva lå i Númenor.
Denne elva begynte ved foten til fjellet Meneltarma, og fløt gjennom dalen kalt Noirinan, og derfra rant den videre sørover mot byen Nindamos, hvor den møtte havet i et lite delta.
Stinius Fredriksen

Liv

Stinius var sønn av gårdbruker Ole Fredriksen (født 1870) og Lina Talgø (født 1874). Fredriksen studerte først under Wilhelm Rasmussen på Statens kunstakademi i 1921-1923.  Han fikk stipend fra Conrad Mohr og den norske stat for å studere videre i utlandet.  I  1923-24 studerte han under Émile Antoine Bourdelle i Paris.  Senere besøkte han Paris igjen som elev av Charles Despiau i 1928 og 1933. 
I 1931 giftet Fredriksen seg med Irma Lønn (1908–1995).

Verk

Fra 1927 jobbet Fredriksen med restaurasjon av Nidarosdomen, et arbeid som med enkelte avbrudd varte fram til 1965.  Fra 1945 ledet han skulpturarbeidet på vestfronten.  I alt leverte han 24 verk til domen, med apostelen Andreas (1929) som det første bidraget.  
I arbeidet med Nidarosdomen utviklet Fredriksen en personlig gotisk stilart.  Til Dagbladet 20. november 1965 uttalte han «Dette med gotikken har aldri betydd noen tvangstrøye for meg.  Gotisk skulptur er friere og mer levende i forhold til arkitekturen enn noen annen form». Av medarbeiderne i Trondheim ble Fredriksen på spøk kalt «Sankt Inius». 
På Verdensutstillinga i Barcelona 1929 fikk Fredriksen æresdiplom.
Fredriksen var viseformann i Bildende Kunstneres Forening fra 1945 og formann i perioden 1951-55. Han deltok i etableringen av Norsk Billedhoggerforening i 1948, og han var medlem av Nasjonalgalleriets råd og innkjøpskommite, og medlem av den faste jury til Høstutstillingen.  
I 1962 fullførte Fredriksen fire helgenstatuer i østfronten på Stavanger domkirke, som en del av restaurasjonsarbeide. Statuene i kleberstein er i høygotisk stil og framstiller St. Katarina (1347-80), St Birgitta (1303-73), Stavangers skytshelgen St Svithun (861-) og St.Vincent. De fire er utstyrt med tradisjonelle attributter:  St.Katarina med sverd og marterhjul, St. Birgitta med bok, St. Svithun med bok og bispestav og St. Vincent med møllehjul og ravn.  Fredriksen har valgt fire av de helgenene som er knyttet til de tolv altrene som er kjent fra 1400-tallet i kirken.
Stavanger kommune deler ut en årlig kulturpris, der premien omfatter statuetten «Pike med sjal», laget av Fredriksen.  Kunstneren fikk selv Stavanger Aftenblads kulturpris i 1958.   
I 1969 ble Fredriksen utnevnt til ridder av 1. klasse av St. Olavs Orden.
Lomanoxia

Utseende

Små (4 - 5 millimeter), brede, halvblanke, vanligvis fint hårete, brunrøde til nesten svarte gjødselbiller. Hodet er stort og bredt, skovlformet, med en grunn innbuktning i midten foran, uten tenner på forkanten. Pronotum er firkantet til rundet, fint punktert, ved roten litt avrundet slik at det er tydelig avsatt fra dekkvingene. Dekkvingene har fine punktstriper, mellomrommene mellom dem litt hvelvede.

Levevis

Det meste tyder på at slekten er knyttet til bladskjærermaur (Atta spp.).

Utbredelse

Slekten er utbredt i Mellom- og Sør-Amerika, fra Costa Rica i nord til Argentina i sør.
Zhang Ji (Hubei)

Zhang Ji (forenklet kinesisk: 张继; tradisjonell kinesisk: 張繼; pinyin: Zhāng Jì; Wade–Giles: Chang Chi, også romanisert Chang Tsi, virket på 700-tallet, stilnavn: Yisun 懿孙, født muligens 712-715 i Xiangyang i Hubei i Kina, død 779) var en dikter og embedsmann på Tangdynastiets tid. 
Lite er kjent fra hans liv. Han det er kjent at han tok graden jinshi i 753, og i karriereløpet til slutt ble sekretær i Skattestyret.

Poesi

Zhang Ji er medtatt med ett dikt i antologien Tre hundre Tang-dikt, som er blitt oversatt av Witter Bynner som A Night-Mooring near Maple bridge. Denne broen er Fengqiao (på norsk Lønnebroen), en berømt bro i Suzhou, nær Hanshantempelet og dets tempelklokker.
Japanske diktere har benyttet noen av hans dikt som utgangspunkt for typisk japanske shigin syngestil-dikt.

Feilattribuering

Zhang Ji tilskrives under navnet Chang Tsi med urette den opprinnelige kinesiske tekst til annen sats av Gustav Mahlers sangverk fra 1909 Das Lied von der Erde. Her er det skjedd en forveksling med dikteren Qian Qi.
Det seksdelte hvelvet til Samantabhadra

Det seksfoldige hvelvet til Samantabhadra (tibetansk: ཀུན་ཏུ་བཟང་པོ་ཀློང་དྲུག; THL: kuntuzangpo long druk; wylie: kun tu bzang po klong drug; rekonstruert sanskrit: samantabhadrāvarta-ṣaṣṭa; devanagari: समन्तभद्रावर्त षष्ट​​​​​​) er en tantrisk tekst innenfor tibetansk buddhisme. Teksten er en av de 17 tantraer som utgjør den fjerde og siste seksjon av menngagdé. Menngagdé er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Graeme Ballard

Karriere

Ballard deltok i sine første paralympiske leker ved Paralympiske sommerleker 2004 i Athen. Her fikk han bronse på 200 meter, der So Wa Wai vant gull med ny paralympisk rekord. Han deltok også på 100 meter, der han kom på 6.-plass. 
Ved VM i friidrett for handikappede 2006, som ble arrangert i Assen i Nederland, fikk han sølv på 100 meter, bak So Wa Wai. Ballard løp på 12,52, mens Wai løp på 12,22 sekunder. Han deltok også på 200 meter, men tiden hans på 25,77 holdt bare til fjerdeplass. 
I 2008 deltok han ved Paralympiske sommerleker i Beijing. Her kom han på 8.-plass på 100 og 400 meter, og 6.-plass på 200 meter.
Han deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. På 100 kom han på 5.-plass, med tiden 12,57. Også på 200 meter kom han på 5.-plass, med tiden 25,42 sekunder.
I 2012 fikk han to medaljer ved EM i friidrett for handikappede, som ble arrangert i Stadskanaal i Nederland. På 200 meter fikk han sølv, og på 100 meter bronse. Han løp på 25,19 på 200 meter, og ble slått av ukrainske Roman Pavlyk. På 100 meter vant han sin semifinale, med tiden 
12,66, men Jevgenij Sjvetsov (12,16) og Roman Pavlyk (12,44) i finalen, der han løp på 12,49.
Ved Paralympiske sommerleker 2012 i London vant han sølv på 100 meter. Han løp på 12,24 i finalen, og ble slått av russiske Jevgenij Sjvetsov, som løp på 12,08, som var ny paralympisk rekord. På 200 kom han på 4.-plass, med tiden 25,20. Hans landsmann Ben Rushgrove fikk bronse, med ny personlig rekord på 24,83.
Xiufeng (Guilin)

Xiufeng (kinesisk: 秀峰区; pinyin: Xiùfēng Qū) er et bydistrikt i byprefekturet Guilin i den autonome regionen Guangxi i Folkerepublikken Kina. 
Xiufeng har et areal på 49 km² og teller ca. 110 000 innbyggere (2004).
16. elektronisk krigføringsbrigade

16. elektronisk krigføringsbrigade (16. EK-brig) (russisk:16-я отдельная бригада РЭБ), (FPN 64055), er direkte underlagt Vestre militærdistrikt og forlagt til byen Kursk. Den ble satt opp 23. februar 1963.
Administrația Rezervației Biosferei Delta Dunării

Administrația Rezervației Biosferei Delta Dunării (engelsk: Danube Delta Biosphere Reserve Authority) er et rumensk direktorat opprettet for administrasjon av biosfærereservatet Donaudeltaet. Direktoratet ble opprettet i 1990 samtidig med opprettelsen av selve reservatet. Direktoratet er underlagt der rumenske miljøverndepartementet og har sitt hovedkontor i Tulcea i Romania.
Psilocybin

Som rusmiddel

Psilocybin gir en LSD-lignende rus som varer i 4–6 timer. En vanlig dose er 10–50 mg. Det gir i seg selv ikke noen rusvirkning, men metaboliseres i leveren og gjøres om til det farmakologisk aktive stoffet psilocin. Psilocybin (og psilocin) er ikke giftig og gir ingen direkte skader eller avhengigheter. Mange av disse midlene har lange tradisjoner i religiøse og/eller kulturelle sammenhenger av antropologisk interesse, som danner utgangspunkt for myter og kulturelle moter. Det er blant annet kjent at de vikingene man kalte berserker trolig brukte fleinsopp i mjøden de drakk.
Bruken er oftest episodisk og kan subjektivt gi svært dramatiske opplevelser, av og til farlige. Hallusinogenene gir ofte forvirringstilstander og ettervirkninger i form av svingninger i sanseopplevelser og realitetsforståelse. Dette er trolig opphavet til uttrykket berserkgang.
UNOSOM II

United Nations Operation in Somalia II (UNOSOM II) var benevnelsen på den andre fasen av FNs intervensjon i Somalia på 1990-tallet. Styrkens mandat varte fra mars 1993 til mars 1995 og var den hittil største FN-styrken i organisasjonens historie med 30 000 militært og sivilt personell. Dette var også den første FN-styrken som fikk mandat til å bruke vold for å beskytte humanitær bistand. I oktober 1993 kom det til kamper mellom somalier og amerikanske soldater (slaget om Mogadishu). 18 amerikanske soldater og flere hundre somalier ble drept i kampene. Dette førte til at de amerikanske styrker trakk seg ut av Somalia og operasjonen mislyktes. 
UNOSOM II trakk seg ut av Somalia i mars 1995.
Arkhangaj

Arkhangaj er en av Mongolias 21 provinser. Den har totalt 97 091 innbyggere (2000) og et areal på 55 300 km². Provinsens hovedstad er Tsetserleg.

Administrative enheter

Provinsen er inndelt i 19 distrikter (sum): Bat-tsengel, Bulgan, Chuluut, Erdenemandal, Ikh-Tamir, Jargalant, Khayrkhan, Khangay, Khashaat, Khotont, Tariat, Tsakhir, Ögiy nuur, Ölziyt, Öndör-Ulaan, Tsenkher og Tsetserleg.
Sinopieris

Utseende

Middelsstore, hvite sommerfugler med grå striper langs vingeårene. Undersiden av bakvingen er gulaktig. Artene ligner gjerne på rapssommerfuglen (Pieris napi).

Utbredelse

Slekten er utbredt i Nepal, Tibet, Yunnan og Sichuan.
Pasientsikkerhet

Norge

En undersøkelse fra 2010 ved alle norske helseforetak indikerer at omkring 16 prosent av norske sykehuspasienter pådrar seg en skade som følge av behandlingen de mottar, eller manglende behandling. 
For å heve pasientsikkerheten er det viktig å lære av uønskede hendelser, og forebygge at de gjentar seg. Gode rutiner kan hjelpe, for eksempel for overføring av informasjon mellom vaktskift, eller regler for at legemidler med ulik styrke ikke oppbevares på samme sted.
Kampanjen «I trygge hender» for å redusere pasientskader, bygge varige strukturer for pasientsikkerhet og forbedre pasientsikkerhetskulturen i helsetjenesten ble avviklet i 2011-2013.
Cikada

Cikada, eller Cikada Ensemble, er et norsk ensemble innen samtidsmusikk startet i 1989.  Ensemblet består av 9 musikere og er siden starten blitt dirigert av Christian Eggen. I tillegg til å være et eget ensemble, er Cikada også en paraplyorganisasjon for gruppene Cikada Strykekvartett og Cikada Duo. 
Gruppen er kjent for banebrytende arbeider, og i den senere tid sammen med musikkproduksjonsselskapet 2L.
Stammesuverenitet

Stammesuverenitet i USA viser til den status som føderalt anerkjente amerikanske innfødte stammer har fått som følge av en rekke rettsavgjørelser siden ratifikasjonen av den amerikanske grunnloven. Rettsavgjørelsene danner en doktrine som forutsetter at stammene er «suverene, innenlandsk underordnede nasjoner» (sovereign domestic dependent nations).
Bush Hill Park

Historie

På kart fra 1801 og 1803 var området nesten helt uten bebyggelse. Det lå ingen hus langs Lincoln Road. Bare i den sørlige utkanten av området fant man en liten husklynge, landsbyen Bury Street. I andre halvdel av 1800-tallet begynte man å bygge der. De første bolighusene ble lagt ut for salg i 1878. I 1880-årene skjøt utviklingen fart etter at Bush Hill Park stasjon ble åpnet. Det ble i løpet av de første årene av 1900-tallet bygget både skoler og kirker, og byggingen fortsatte uten avbrudd gjennom den første verdenskrig. I løpet av 1920-årene var det meste av området bebygd. Under den andre verdenskrig ble en del hus ødelagt av bombing. Tomrommene ble raskt fylt etter krigens slutt.
Politiloven (Norge)

Politiloven, fullstendig tittel lov 4. august 1995 nr. 53 om politiet, er en norsk lov som regulerer politiets arbeid. Loven fastslår blant annet politiets oppgaver samt reglene for politiets inngrep og maktanvendelse.
Politiloven trådte i kraft 1. oktober 1995. Samtidig ble blant annet lov 13. mars 1936 nr. 3 om politiet opphevet.
Politiets formål og virke er nedfelt i politilovens § 1: «Politiet skal gjennom forebyggende, håndhevende og hjelpende virksomhet være et ledd i samfunnets samlede innsats for å fremme og befeste borgernes rettssikkerhet, trygghet og alminnelige velferd for øvrig.»
Gram Per Person

Gram Per Person er et band fra Bergen.
De spiller countrybasert rock.
Navnet er et ordspill på Gram Parsons.
Medlemmene har tidligere vært aktive i prosjekter som blant annet Ai Phoenix, Datarock, Emmerhoff & The Melancholy Babies, Team Blitzkrieg, Sissy Wish, og Magnet.

Bilder

Bilder fra bandets opptreden ved Bergen folkebibliotek
Microphoridae

Utseende

Små (1,5-2,5 mm lange), mørke tettbygde fluer som ligner små dansefluer. Brystpartiet (thorax) er høyet hvelvet, med sparsomme men lange hår. 
Hodet er ganske stort, halvkuleformet, med store fasettøyne som møtes i pannen hos hannene. I pannen sitter tre punktøyne (ocelli). Antennene består av tre ledd, der de to innerste er ganske små, det tredje langt og kjegleformet. Ytterst på det tredje leddet sitter en antennebørste (arista). Munndelene er stort sett ganske små. 
Vingene er nokså store, trekantede eller ganske smale, med tydelig årenett og et tydelig, mørkt vingemerke (pterostigma) nær forkanten. 
Beina er slanke hos noen arter, hos andre er bakbeina, særlig første fotledd, oppsvulmet. 
Larvene har med ett unntak ikke blitt beskrevet.

Levevis

De voksne fluene er rovdyr men kan også besøke blomster. Man har observert at hunner av denne familien spiser på insekter som er fanget i edderkoppnett. 
Både hunner og hanner former svermer, men man vet ikke om at hannene gir hunnene «bryllupsgaver» som hos dansefluene. 
De eneste kjente larvene ble funnet under råtnende bøkeløv i skog. Arter av slekten Microphorella har blitt funnet i tørre, sandige habitater, men også ved bekker.
Asbat al-Ansar

Asbat al-Ansar eller A Osbat al-Ansar er en sunni-fundamentalistisk gruppe som ble etablert tidlig på 1990-tallet i Libanon. Gruppen tilhører en salafistisk retning i islam og ønsker å kaste den sekulære libanesiske regjeringen. Organisasjonen holder stort sett til i Ain al-Hilweh.  
Osbat al-Ansar er på USA sin liste over terrororganisasjoner for angivelige forbindelser til Osama bin Ladens al-Qaida, og USA har bestemt seg for å fryse alle pengene til Osbat al-Ansar etter terrorangrepet 11. september 2001.  Gruppen har mest sannsynlig fått finansiell støtte fra Abu Musab al-Zarqawi og blir regnet som en terrororganisasjon av Australia, FN, Storbritannia og Canada. 
Osbat al-Ansar har også forbindelser til andre fundamentalistgrupper som Osbat al-Nour, Jund Ash Sham, Dinniyeh Group og Takfir wal Hijra. Ahmed Abd al-Karim al-Saadi er den angivelige lederen av gruppen, men siden han gikk i dekning i 1999, har gruppen blitt ledet av hans bror, Abu Tariq. Osbat al-Ansar er anslått å ha mellom 100 og 200 medlemmer. De fleste medlemmene er palestinske flyktninger i Ain al-Hilweh
Veldig høy frekvens

Veldig høy frekvens (VHF) er elektromagnetisk stråling i området 30 til 300 MHz.
VHF-området brukes mye til kringkasting og telefoni. Radiosignalene har normalt en rekkevidde like langt som øyet kan se, og frekvensområdet er særlig godt egnet i Norge siden radiosignalene blir reflektert av fjell som lys av et speil. Radiobølgene kan også "krumme seg rundt" en skarp fjellkam. En radiosender på en fjelltopp kan derfor ha dekning ned i en dal, selv om det ikke er innenfor synsvidde.
I VHF-området ligger FM-båndet mellom 87,5 og 108 MHz. DAB-radio bruker frekvenser fra 174 til 230 MHz. Andre brukere er flynavigasjon 108-118 MHz, flytelefoni, 118-136 MHz, amatørradiobånd, såkalt "lukkede nett" (Politi, brannvesen, Røde kors, etc), jaktradio og maritim VHF (mellom skip). Tidligere brukte OLT Offentlig Landmobil Telefoniområdet rundt 160 MHz. Øvre del av VHF-båndet (200-300MHz) har vært benyttet til TV-sendinger, trådløse mikrofoner og medisinsk overvåkning.
Bølgelengde: 1–10 meter.